നിവര്‍ത്തനപ്രക്ഷോഭം - വിക്കിപീഡിയ

# നിവര്‍ത്തനപ്രക്ഷോഭം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

| ഈ ലേഖനം വിക്കിവല്‍ക്കരിക്കേണ്ടതുണ്ട്; താങ്കളുടെ സഹായം പ്രതീക്ഷിക്കുന്നു.

1931-1938 കാലത്ത്‌ രാജഭരണത്തിന്‍കീഴിലുള്ള നാട്ടുരാജ്യമായ തിരുവിതാംകൂറില്‍ ഭരണപരിഷ്‌കാരത്തിന്‌ വേണ്ടി നടത്തിയ പ്രക്ഷോഭമാണ്‌ നിവര്‍ത്തനപ്രക്ഷോഭം എന്നറിയപ്പെട്ടത്‌. ക്രൈസ്‌തവ-ഈഴവ-മുസ്ലിം സമുദായാംഗങ്ങളാണ്‌ പ്രക്ഷോഭത്തിന്‌ പിന്നിലുണ്ടായിരുന്നത്‌. 1932 ചിത്തിരതിരുനാള്‍ മഹാരാജാവിന്റെ ഗവണ്മെന്റ്‌ ദിവാന്‍ സി.പി.രാമസ്വാമി അയ്യരുടെ മുന്‍കൈയില്‍ നടപ്പാക്കിയ ഭരണപരിഷ്‌കാരത്തോടുള്ള എതിര്‍പ്പാണ്‌ പ്രക്ഷോഭമായി രൂപാന്തരപ്പെട്ടത്‌. Abstention എന്ന അര്‍ഥത്തിലാണ്‌ നിവര്‍ത്തനം എന്ന്‌ ഉപയോഗിച്ചിരുന്നത്‌. മഹാത്മാഗാന്ധിയുടെ നേതൃത്വത്തില്‍ രാജ്യത്തൊട്ടാകെ നടന്നുവന്നിരുന്ന നിസ്സഹകരണസമരവുമായി ബന്ധമില്ല എന്ന്‌ കാണിക്കുന്നതിനാണ്‌ നിവര്‍ത്തനം എന്ന വാക്ക്‌ സ്വീകരിച്ചത്‌. മഹാരാജാവ്‌ നടപ്പാക്കിയ ഭരണപരിഷ്‌കരണത്തിലൂടെ, പ്രധാനസമുദായങ്ങളായ ക്രൈസ്‌തവ-ഈഴവ-മുസ്ലിം സമുദായങ്ങള്‍ക്ക്‌ നിയമനിര്‍മാണസഭയില്‍ ജനസംഖ്യാനുപാതികമായ പ്രാതിനിധ്യം നിഷേധിക്കപ്പെടുന്നതായി പരാതിപ്പെട്ടുകൊണ്ടായിരുന്നു പ്രക്ഷോഭം. മൂന്നുസമുദായക്കാരും ചേര്‍ന്ന്‌ സ്ഥാപിച്ച സംയുക്തരാഷ്ട്രീയസമിതിയായിരുന്നു പ്രക്ഷോഭത്തിന്റെ നേതൃത്വം. എന്‍.വി.ജോസഫും വി.കേശവനുമായിരുന്നു ആദ്യകാലനേതാക്കന്മാര്‍. പിന്നോക്കസമുദായങ്ങള്‍ക്ക്‌ സര്‍ക്കാര്‍ ഉദ്യോഗങ്ങളിലുള്ള പ്രാധിനിധ്യം വര്‍ദ്ധിപ്പിക്കുകയെന്ന ലക്ഷ്യത്തോടെ പബ്ലിക്‌ സര്‍വീസ്‌ കമ്മീഷന്‍ രൂപീകരിക്കുകയും ഭൂസ്വത്തിന്റെ അടിസ്ഥാനത്തില്‍ സമ്മതിദാനാവകാശം വിപുലമാക്കുകയും ചെയ്‌തത്‌ പ്രക്ഷോഭത്തിന്റെ രണ്ട്‌ വലിയ നേട്ടങ്ങളായി കണക്കാക്കപ്പെടുന്നു. ഈഴവ-മുസ്ലിം-ക്രൈസ്‌തവവിഭാഗങ്ങള്‍ക്ക്‌ സര്‍ക്കാര്‍ ഉദ്യോഗങ്ങളില്‍ സംവരണം ഏര്‍പ്പെടുത്തിയത്‌ ഇതിനെ തുടര്‍ന്നാണ്‌. 1937ല്‍ നടന്ന തിരഞ്ഞെടുപ്പില്‍ സംയുക്തരാഷ്ടീയസമിതി നിയമസഭയില്‍ ഭൂരിപക്ഷം സീറ്റുകള്‍ നേടിയെടുത്തു. സമിതിയദ്ധ്യക്ഷന്‍ ടി.എം.വര്‍ഗീസ്‌ ശ്രീമൂലം അസംബ്ലിയുടെ ഉപാദ്ധ്യക്ഷനായി തിരഞ്ഞെടുക്കപ്പെട്ടു. എന്നാല്‍ ഉദ്യോഗസ്ഥന്മാര്‍ കൂടി ഉള്‍പ്പെടുന്ന അസംബ്ലി ഒരു അവിശ്വാസപ്രമേയത്തിലൂടെ അദ്ദേഹത്തെ പുറത്താക്കുയാണ്‌ ചെയ്‌തത്‌. പിന്നീട്‌ പല അഭിപ്രായവ്യത്യാസങ്ങള്‍ ഉടലെടുത്തതിനെത്തുടര്‍ന്ന്‌ സമിതിയുടെ നേതാക്കന്മാര്‍ പട്ടം താണുപിള്ളയുടെ നേതൃത്വത്തിലുള്ള തിരുവിതാംകൂര്‍ സ്റ്റേറ്റ്‌ കോണ്‍ഗ്രസ്സില്‍ ചേര്‍ന്നു. അതോടെ സംയുക്തരാഷ്ട്രീയ സമിതി രംഗത്ത്‌ നിന്ന്‌ അപ്രത്യക്ഷമായി.

Retrieved from "http://ml.wikipedia.org../../../%E0%B4%A8/%E0%B4%BF/%E0%B4%B5/%E0%B4%A8%E0%B4%BF%E0%B4%B5%E0%B4%B0%E0%B5%8D%E2%80%8D%E0%B4%A4%E0%B5%8D%E0%B4%A4%E0%B4%A8%E0%B4%AA%E0%B5%8D%E0%B4%B0%E0%B4%95%E0%B5%8D%E0%B4%B7%E0%B5%8B%E0%B4%AD%E0%B4%82.html"

സൂചിക: വിക്കിവല്‍ക്കരിക്കേണ്ട ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക